Bernhard I av Sachsen-Meiningen

Bernhard I (født 10. september 1649 i Gotha som var hovedstad i det tyske hertugdømmet Sachsen-Gotha, død 27. april 1706 i Meiningen) var hertug av Sachsen-Meiningen fra 1675 til 1706.

Liv og virke
 Bakgrunn
Han var den sjette, men tredje overlevende sønn av Ernst I av Sachsen-Coburg-Altenburg og Elisabeth Sophie av Sachsen-Altenburg.

mini|Schloss Elisabethenburg, 1682–1918 residens for hertugene av Sachsen-Meiningen
Hertug
Etter farens død i 1675 ble hertugdømmet styrt av Bernhard og brødrene før hertugdømmet fem år senere, i 1680, ble delt. Bernhard fikk tildelt Meiningen, Wasungen, Salzungen, Untermassfeld, Frauenbreitungen og Ichtershausen. Bernhard bestemte at Meiningen skulle være residensby, og han ble grunnleggeren av den fyrstelige slekten Sachsen-Meiningen.

Byggingen av en offisiell residens i Meiningen begynte umiddelbart. Bygningen stod ferdig i 1692 og ble kalt Schloss Elisabethenburg, til ære for Bernhards andre hustru. Den finansielle situasjonen i Bernhards hertugdømme var, som i broren Ernsts, merkverdig stabil. Dette var et resultat av salg av varer til befolkningen og høye skatter.

Bernhard hadde høy dannelse og vendte sin særlige oppmerksomhet mot feltene religion og skolevesen, og benyttet seg av generalvisitaser i forvaltningen av landet. Utenrikspolitisk var Bernhards regjering preget av spenninger og krigerske sammenstøt, fortrinnsvis mot sine brødre.

Rett nok forføyde Bernhard testamentarisk over et udelelig land, men her kjente man ikke noe primogenitur. Slik ble det at Bernhards sønner etter hans død regjerte landet i fellesskap. Dette førte til maktkamper og til fyrstedømmets ytterligere økonomiske forfall.

Etterkommere
Han giftet seg i Schloß Friedenstein, Gotha, den 20. november 1671 med Marie Hedwig av Hessen-Darmstadt. De fikk sju barn:
 Ernst Ludwig I av Sachsen-Meiningen (f. Gotha, 7. oktober 1672 – d. Meiningen, 24. november 1724).
 Bernhard (f. Gotha, 28. oktober 1673 – d. Brussels, 25. oktober 1694).
 Johann Ernst (f. Gotha, 29. desember 1674 – d. Gotha, 8. februar 1675).
 Marie Elisabeth (f. Ichtershausen, 11. august 1676 – d. Ichtershausen, 22. desember 1676).
 Johann Georg (f. Ichtershausen, 3. oktober 1677 – d. Ichtershausen, 10. oktober 1678).
 Frederick Wilhelm av Sachsen-Meiningen (f. Ichtershausen, 16. februar 1679 – d. Meiningen, 10. mars 1746).
 Georg Ernst (b. Ichtershausen, 26. mars 1680 – d. Meiningen, 1. januar 1699).

Han ble gift for annen gang med Elisabeth Eleonore av Braunschweig-Wolfenbüttel i Schningen den 25. januar 1681. De fikk fem barn:

 Elisabeth Ernestine (f. Meiningen, 3. desember 1681 – d. Gandersheim, 24. desember 1766), abbedisse ved Gandersheim (1713–1766).
 Eleonore Frederika (f. Meiningen, 2. mars 1683 – d. Meiningen, 13. mai 1739), nonne ved Gandersheim.
 Anton August (f. Meiningen, 20. juni 1684 – d. Meiningen, 7. desember 1684).
 Wilhelmine Luise (f. Meiningen, 19. januar 1686 – d. Bernstadt, 5. oktober 1753), gift den 20. desember 1703 med Karl, hertug av Württemberg-Bernstadt.
 Anton Ulrich av Sachsen-Meiningen (f. Meiningen, 22. oktober 1687 – d. Frankfurt, 27. januar 1763).

 Referanser 

 Litteratur 
 Hannelore Schneider: Das Herzogtum Sachsen-Meiningen unter seinen ersten Herzögen. In: 300 Jahre Schloss Elisabethenburg. Südthüringer Forschungen, Heft 27, Meiningen 1994. 
 L. Hertel: Meiningische Geschichte von 1680 bis zur Gegenwart. In: Schriften des Vereins für Sachsen-Meiningische Geschichte und Landeskunde. 47. Heft, Hildburghausen 1904.

Kategori:Kongelige tyskere
Kategori:Personer fra Gotha
Kategori:Huset Wettin
Kategori:Fødsler i 1649
Kategori:Dødsfall i 1706